**Ysgrifennu Datganiad i’r Wasg**

Mae fformat derbyniol ar gyfer datganiadau i’r wasg y dylech chi geisio glynu ato. **Edrychwch ar y datganiad enghreifftiol ar dudalen 2 a’r nodiadau sydd yn dangos sut i osod eich datganiad i’r wasg.**

Dyma rai pytiau o gyngor ac esboniadau:

**“I’w ryddhau ar unwaith: [dyddiad heddiw]”** – Bydd eich datganiadau wastad yn cychwyn efo hyn i ddweud wrth newyddiadurwyr pryd y cânt gyhoeddi unrhyw ran o’r wybodaeth neu’r dyfyniadau yn eich datganiad cyn gynted ag y bydd yn eu cyrraedd. Gofalwch fod y dyddiad yn gywir ar eich datganiad!

**Teitl –** Cadwch hwn yn fyr ac yn fachog. Os mai ymateb i rywbeth sydd yn digwydd ar y tu allan ydych chi, gofalwch eich bod chi’n cyfeirio’n glir at hynny yn eich teitl, e.e. “Y Llywodraeth yn gwthio Bil Amgylchedd – ymateb Cyfeillion y Ddaear”.

**Paragraff cyntaf** – Yn y paragraff cyntaf, dylid crynhoi’n sydyn pam eich bod chi’n anfon datganiad i’r wasg. Gall fod yn rhywbeth fel “Bu ymgyrchwyr lleol yn cynnal cyfarfod ar newid hinsawdd”, neu yn cyflwyno deiseb, neu’n plannu 300 o goed. Eglurwch ffeithiau moel yr hyn ddigwyddodd. Meddyliwch am bwy, beth, pryd, ble a pham?

**Dyfyniad –** Y dyfyniad yw’r darn y mae newyddiadurwyr yn fwyaf tebygol o’i ddefnyddio.

Dechreuwch drwy roi enw llawn a theitl/rôl y llefarydd o fewn y grŵp. Gofalwch fod eich dyfyniad wedi’i farcio’n glir gyda dyfynodau.

Y gamp efo dyfyniadau yw gwneud iddynt swnio fel petai rhywun yn siarad. Er mwyn gwneud hyn, brawddegau byrion yn defnyddio iaith emosiynol sydd orau i gyfleu neges ddiffuant. Os nad ydych chi’n siŵr pa mor ‘ddilys’ mae’n swnio, darllenwch y dyfyniad yn uchel i weld a yw'n swnio fel person yn siarad yn uchel, oherwydd mi ddylai.

**Ac yn olaf,** - Gallwch orffen datganiad gyda mwy o wybodaeth, neu alwad i weithredu, allai fod yn ddolen at ddeiseb neu’n rhagor o wybodaeth.

**ENDS –** Ar ôl corff llawn eich datganiad i’r wasg, cofiwch gynnwys y gair DIWEDD pob tro mewn priflythrennau. Mae hyn yn dweud wrth y newyddiadurwr bod y rhan o’r datganiad y gellir ei ddyfynnu, wedi gorffen.

**Manylion cyswllt –** Cofiwch roi manylion cyswllt y sawl a fydd yn rheoli ymholiadau gan y wasg, a gofalwch eu bod nhw’n ymwybodol y byddant yn cael galwadau neu negeseuon e-bost ac yn barod am hynny.

**Nodiadau i’r Golygydd** – Nid yw’r nodiadau hyn yn hanfodol ond gellir eu defnyddio i roi gwybodaeth ychwanegol allai fod ei hangen ar y ddesg newyddion. Gallai hynny fod yn ffynhonnell ar gyfer ffaith oedd yn y datganiad i’r wasg gan rywun arall.

Yma gallwch gynnwys eich “paragraffau parod,” efo gwybodaeth gefndirol am eich grŵp. Er enghraifft Sefydlwyd Grŵp Gweithredu Hinsawdd Cyfeillion y Ddaear Walsall yn 2019 i ymateb i’r angen am ...

Fel arfer mae’r adran hon mewn ffont llai na gweddill y datganiad, ac wedi’i gwahanu gan rifau.

Datganiad i’r Wasg gan Gyfeillion y Ddaear

Defnyddiwch enw eich grŵp.

Ar gyfer y teitl defnyddiwch ffont maint 14, wedi’i ganoli

I’w ryddhau ar unwaith: Dydd Llun 29 Gorffennaf 2019

**Diwrnod gorddefnyddio’r Ddaear: defnyddio adnoddau yn gynt nag y gallant gael eu hailgyflenwi**

Heddiw (29 Gorffennaf) yw’r dyddiad y bydd holl adnoddau naturiol y ddaear wedi cael eu defnyddio am y flwyddyn – defnyddio tu hwnt i’r hyn y gellir ei ail-gyflenwi o fwy na phum mis. Mae Cyfeillion y Ddaear yn rhybuddio bod rhaid i ni “feddwl eto sut rydym ni’n treulio ” wrth i’r grŵp ymgyrchu amlinellu’r datrysiadau sydd eu hangen i ohirio’r dyddiad hwn. Y llynedd, 1 Awst oedd y dyddiad a 3 Awst y flwyddyn gynt.

Yn y paragraff cyntaf mae angen crynhoi’n sydyn pam eich bod chi’n anfon datganiad i’r wasg.

Yn ôl Aaron Kiely, ymgyrchydd hinsawdd Cyfeillion y Ddaear:

“Mae pen draw i adnoddau’r Ddaear, ac rydym mewn argyfwng hinsawdd. Rhybudd ydi heddiw ein bod ni’n gwneud pethau’n anghywir oherwydd nid benthyg ydyn ni i dalu’n ôl wedyn. Rydym ni’n gwybod beth yw’r atebion felly mae’n bryd i ni fod yn obeithiol a bachu ar y cyfle i wneud gwahaniaeth go iawn tra medrwn ni.”

Mae Cyfeillion y Ddaear yn erfyn ar i Lywodraeth y DU fabwysiadu Cynllun Gweithredu Hinsawdd erbyn 2020, ac:

Eich dyfyniad yw’r ail baragraff. Cadwch hyn yn fyr ac yn sgyrsiol.

* Anelu at gael 100% o ynni glân
* Buddsoddi mewn trafnidiaeth werdd a fforddiadwy
* Dyblu gorchudd coed i fynd i’r afael â newid hinsawdd a chefnogi natur
* Gwahardd ffracio a pheidio â defnyddio tanwyddau budr

Gallwch ddefnyddio’r adran hon i gynnwys rhywfaint mwy o wybodaeth neu alwad i weithredu, fel dolen at ddeiseb.

* Ariannu cynlluniau inswleiddio ac eco-wresogi ar raddfa fawr
* Rhoi’r gorau i gefnogi isadeileddau niweidiol – fel ehangu maes awyr
* Talu’n siâr ni i helpu gwledydd mewn sefyllfa fregus

I gloi dywedodd Aaron Kiely:

“Mae’n rhaid i ni feddwl eto faint rydym ni’n ei ddefnyddio. Mae angen enbyd am ymyrraeth wleidyddol ar raddfa fawr, ond mae pethau y gallwn ni eu gwneud fel unigolion: peidio â phrynu’r hyn nad oes ei angen arnom, gwneud i bethau bara, inswleiddio ein cartrefi, a rhoi’r gorau i dyllu twll ecolegol i ni’n hunain.

“Mae angen i’r dyddiad hwn fod yn 31 Rhagfyr oherwydd un blaned sydd gennym ni ac rydym yn llyncu yn rhy gyflym yr hyn na ellir ei roi yn ôl, #symudydyddiad a pheidio â mynd tu hwnt i’r adnoddau a gawn ni gan y ddaear."

Mae’r gair hwn reit bwysig. Mae’n dangos bod yr adran y gellir dyfynnu ohoni wedi gorffen.

**DIWEDD**

**Am fwy o wybodaeth, cysylltwch â swyddfa wasg Cyfeillion y Ddaear ar 0207 566 1649/07718 394786 (tu allan i oriau – peidiwch ag anfon neges destun i’r rhif hwn) neu drwy anfon e-bost i** [**media@foe.co.uk**](mailto:media@foe.co.uk)**.**

Cofiwch gynnwys eich enw, e-bost a rhif ffôn.

**Nodiadau i’r Golygydd:**

1. Mwy o wybodaeth gan y Rhwydwaith Ôl-troed Byd-eang yma: <https://www.footprintnetwork.org/>
2. Mae Cyfeillion y Ddaear yn gymuned ryngwladol sydd yn ymroi i warchod y byd naturiol a lles pawb oddi mewn iddo. Rydym yn dod â mwy na dwy filiwn o bobl mewn 75 o wledydd ynghyd, yn cyfuno pŵer pobl dros y byd i drawsnewid gweithredu lleol i gael effaith fyd-eang. Am fwy o wybodaeth, ewch ar: <https://friendsoftheearth.uk/> dilynwch ni ar @friends\_earth, neu hoffwch ein tudalen Facebook.

Gallwch hefyd gynnwys eich “paragraffau parod*”* am eich grŵp.

Dyma lle rydych chi’n rhoi rhagor o wybodaeth allai fod ei hangen ar ddesg newyddion.